SL Uradni list Evropske unije C 56/30

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

(2009/C 56/06)

Številka XA: XA 287/08

Država članica: Zvezna republika Nemčija

Regija: Freistaat Bayern

Naziv sheme pomoči ali ime podjetja, ki prejme individualno pomoč: Gewährung von Leistungen durch die Bayerische Tierseuchenkasse nach der „Satzung über die Leistungen der Bayerischen Tierseuchenkasse (Leistungssatzung)“

Pravna podlaga:

— § 71 Tierseuchengesetz der Bundesrepublik Deutschland

— Art. 5 Abs. 2, Art. 5 b Abs. 2 des Gesetzes über den Vollzug des Tierseuchenrechts des Freistaats Bayern

— Satzung über die Leistungen der Bayerischen Tierseuchenkasse (Leistungssatzung)

Načrtovani letni izdatki po shemi ali skupni znesek individualne pomoči, dodeljene podjetju: Približno 19,7 mio EUR (financirano iz prispevkov živinorejcev Skladu za nalezljive živalske bolezni Bavarske („Bayerische Tierseuchenkasse“)

Največja intenzivnost pomoči: Do največ 100 %

Datum začetka izvajanja: Pomoč se dodeljuje od objave povzetka sheme pomoči na internetu

Trajanje sheme ali individualne pomoči: Od 1. januarja 2009 do 31. decembra 2013

Cilj pomoči: Pomoč za boj proti boleznim živali v skladu z odstavkoma 1 in 2 člena 10 Uredbe (ES) št. 1857/2006.

V skladu s členom 10(1) Uredbe (ES) št. 1857/2006:

— pomoč za ukrepe za preprečevanje, odkrivanje in boj proti boleznim živali,

— pomoč v obliki plačila stroškov laboratorijskih diagnostičnih ukrepov za odkrivanje bolezni živali.

V skladu z odstavkom 2 člena 10 Uredbe (ES) št. 1857/2006:

— pomoč za nadomestilo izgub, ki so jih kmetje utrpeli zaradi bolezni živali.

Upravičenci so mala in srednje velika podjetja v skladu z Uredbo (ES) št. 1857/2006.

Pomoč ne krije stroškov ukrepov, ki jih morajo po pravu Skupnosti kmetijska gospodarstva kriti sama.

Pomoč v skladu z odstavkom 1 člena 10 Uredbe (ES) št. 1857/2006 se kmetijskim gospodarstvom ne dodeli kot neposredna plačila, temveč v obliki subvencioniranih storitev. „Bayerische Tierseuchenkasse“ (Sklad za nalezljive živalske bolezni Bavarske) prevzame stroške storitev ter jih poravna ponudniku storitev. Bruto intenzivnost pomoči pri tem ne presega 100 %.

Storitve zadevajo v glavnem veterinarske dejavnosti in stroške analize v povezavi z izvajanjem zdravstvenih pregledov, preiskav ter drugih ukrepov za zgodnje odkrivanje bolezni, izvajanje cepljenj kot tudi subvencioniranje stroškov nakupa cepiva.

Pomoč v skladu z odstavkom 2 člena 10 Uredbe (ES) št. 1857/2006 se izračuna na podlagi tržne vrednosti živali, ki so poginile zaradi bolezni oziroma so jih ubili v skladu z javnim redom kot delom obveznega javnega preprečevanja ali programa izkoreninjanja ubili. Pomoč je omejena na izgube zaradi bolezni živali, izbruh katerih so organi uradno potrdili. Bruto intenzivnost pomoči znaša največ 100 %

Zadevni gospodarski sektorji: Vsa gospodarstva, na katerih gojijo govedo, konje, prašiče, ovce, kokoši in purane na Bavarskem

Naziv in naslov organa, ki dodeli pomoč:

Bayerische Tierseuchenkasse Anstalt des öffentlichen Rechts Arabellastraße 29 D-81925 München E-mail: info@btsk.de

Spletni naslov: Za pravna podlago:

„Tierseuchengesetz“:

http://www.gesetze-im-internet.de/bundesrecht/viehseuchg/gesamt.pdf

„Gesetz über den Vollzug des Tierseuchenrechts“:

http://portal.versorgungskammer.de/portal/page/portal/btsk/btskrg/tierseuchengesetz-vollzug.pdf

Za shemo pomoči:

„Satzung über die Leistungen der Bayerischen Tierseuchenkasse (Leistungssatzung)“:

http://portal.versorgungskammer.de/portal/page/portal/btsk/btskrg/leistungssatzung2009.pdf

Drugi podatki: —

Številka XA: XA 363/08

Država članica: Francija

Regija: Département de l'Aude

Naziv sheme pomoči: aides aux coûts de réalisation de la vaccination et de dépistage virologique des animaux dans le cadre de la lutte contre la fièvre catarrhale ovine (FCO)

Pravna podlaga: Člen 10 Uredbe (ES) št. 1857/2006,

Arrêtés du ministre de l'agriculture et de la pêche du 29 août, 19, 24 septembre et 27 octobre 2008 modifiant l'arrêté du 1er avril 2008 définissant les zones réglementées relatives à la FCO,

Odločba Sveta 90/424/EGS z dne 26. junija 1990 o odhodkih na področju veterine,

Délibération du 24 octobre 2008 du Conseil général de l'Aude,

Avenant à la convention bipartite départementale du 19 novembre 2007 relative aux tarifs des opérations de prophylaxie collective, fixant le tarif de rémunération des vaccinations obligatoires dans le cadre de la FCO

Načrtovani letni izdatki po shemi: 166 000 EUR za celotni ukrep (cepljenje in virološki pregledi)

Največja intenzivnost pomoči: Stopnja intervencije je 50 % stroškov cepljenja za serotipa 1 in 8 ter 50 % stroškov viroloških pregledov

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja

Trajanje sheme pomoči: Od novembra 2008 do 30. aprila 2009

Cilj pomoči: Za spodbujanje učinkovitosti nacionalnega programa boja proti bolezni modrikastega jezika in različnih ukrepov, ki so bili sprejeti za spremljanje in nadzor te bolezni, želi generalni svet Aude pomagati rejcem goveda, ovc in koz s kritjem:

50 % stroškov (brez davka) cepljenja, ki dopolnjuje pomoč države in Evropske unije. Da se zagotovi, da zgornja meja pomoči ne bo presegla 100 %, bo vzpostavljen navzkrižni nadzor nad službami države (departmajski direktorati za kmetijstvo in gozdarstvo (DDAF) ter za veterinarske storitve (DDSV)) in službami generalnega sveta Aude.

Ta ureditev ne vključuje dobave cepiva, saj jo v celoti krijeta država in Evropska unija.

50 % stroškov (brez davka) viroloških analiz z zgornjo mejo 25 EUR (brez davka) na analizo.

Pomoči bodo v skladu s členom 10(1) Uredbe (ES) št. 1857/2006 dodeljene v naravi, v obliki subvencioniranih storitev

Zadevni gospodarski sektorji: Govedo, ovce, koze

Naziv in naslov organa, ki dodeli pomoč:

Conseil Général de l'Aude Allée Raymond Courrière F-11855 Carcassonne — Cedex 9

Spletni naslov: http://www.cg11.fr/contenu/c_communique_vaccination.asp

Številka XA: XA 367/08

Država članica: Zvezna republika Nemčija

Naziv sheme pomoči: „Nachhaltigkeit“

Pravna podlaga: § 3 des Gesetzes über die Landwirtschaftliche Rentenbank in der Fassung der Bekanntmachung vom 4. September 2002 (BGBl. I S. 3646), zuletzt geändert durch Artikel 174 der Verordnung vom 31. Oktober 2006 (BGBI. I S. 2407) in Verbindung mit der Programminformation Nachhaltigkeit und dem Merkblatt Beihilfen

Načrtovani letni izdatki po shemi ali skupni znesek individualne pomoči, dodeljene podjetju: Odobrijo se ugodna posojila. Predvidena vrednost posojila znaša 12 mio EUR

Največja intenzivnost pomoči: Največ 20 % upravičenih stroškov. Najvišji znesek pomoči, ki se odobri enemu podjetju, ne sme preseči 400 000 EUR v nobenem obdobju treh proračunskih let. Pri komulaciji z drugimi javnimi sredstvi glede istih upravičenih stroškov se bodo upoštevale mejne vrednosti, določene v Uredbi (ES) št. 1857/2006

Datum začetka izvajanja: V skladu z rokom iz člena 20(1) Uredbe (ES) št. 1857/2006, vendar ne pred 17. novembrom 2008

Trajanje sheme pomoči: Do 30. junija 2014

Cilj pomoči: Podpora malim in srednje velikim podjetjem, ki se ukvarjajo s primarno pridelavo kmetijskih proizvodov v skladu s Prilogo I Pogodbe ES (razen ribištva in ribogojstva), s podpiranjem naložb v primarno proizvodnjo kmetijskih proizvodov. Naložbe za ohranjanje in izboljšanje naravnega okolja ali za izboljšanje higienskih razmer oziroma dobrega počutja živali. Naložbe za izboljšanje kakovosti proizvodnje (člen 4 Uredbe (ES) št. 1857/2006). Upravičeni stroški so (a) gradnja, nakup ali izboljšanje nepremičnin; (b) nakup ali zakup strojev in opreme, vključno z računalniškimi programi do tržne vrednosti blaga; ali (c) splošni stroški v zvezi z izdatki iz točk (a) in (b), kot so honorarji arhitektov, inženirjev in svetovalcev, stroški za študije izvedljivosti. Pri tem se zagotovi, da se pomoč ne dodeli v nasprotju s prepovedmi ali omejitvami, določenimi v Uredbi Sveta o vzpostavitvi skupne ureditve trga, tudi kadar se prepovedi in omejitve navezujejo samo na pomoč Skupnosti

Zadevni gospodarski sektorji: Kmetijstvo, vinarstvo in vrtnarstvo

Naziv in naslov organa, ki dodeli pomoč:

Landwirtschaftliche Rentenbank Hochstraße 2 D-60313 Frankfurt am Main

Spletni naslov: www.rentenbank.de/landwirtschaft/nachhaltigkeit

Drugi podatki: —

Št. Pomoči: XA 383/08

Država članica: ITALIJA

Regija: Veneto

Naziv sheme pomoči ali ime podjetja, ki prejme individualno pomoč: Consolidamento e sviluppo dell'agricoltura di montagna

Pravna podlaga: Articoli 6-7-9-15-16-17 della legge regionale del 18 gennaio 1994 n. 2 «Provvedimenti per il consolidamento e lo sviluppo dell'agricoltura di montagna e la tutela e valorizzazione dei territori montani». Il testo coordinato della legge è pubblicato sul sito del Consilio Regionale del Veneto.

Deliberazione Giunta regionale veneto n. 2441 del 16 settembre 2008, «Adeguamento delle disposizioni applicative della L.R. del 18 gennaio 1994 n. 2 “Provvedimenti per il consolidamento e lo sviluppo dell'agricoltura di montagna e la tutela e valorizzazione dei territori montani” alla normativa comunitaria. Modifiche ed integrazioni alle D.G.R. 901 del 6 maggio 2008 e D.G.R. 1440 del 6 giugno 2008».

Il testo della deliberazione è pubblicato sul Bollettino ufficiale della regione Veneto n. 82 del 3 ottobre 2008 a pagina 19

Načrtovani letni izdatki po shemi ali skupni znesek individualne pomoči, dodeljene podjetju: Letna sredstva določa finančni zakon, ki ga vsako leto sprejme deželni svet. V povprečju je za vsako leto predvidenih 800 000 EUR. Navedeni znesek je le okviren

Največja intenzivnost pomoči: Shema pomoči se uporablja izključno v gorskih območjih, ki so določena v členu 36(a)(i) Uredbe ES št. 1698/2005 ter vključena v program za razvoj podeželja dežele Veneto za obdobje 2007–2013, ki je bil odobren z Odločbo ES C(2007) 4682 z dne 17. oktobra 2007.

Največja intenzivnost pomoči se razlikuje za posamezne predvidene kategorije, pri čemer se upoštevajo omejitve, določene v Uredbi (ES) št. 1857/2006:

Naložbe v kmetijska gospodarstva:

(a) 50 %, ki se lahko poviša na 55 %, če naložbe izvedejo mladi kmetje v petih letih od vzpostavitve kmetijskega gospodarstva (členi 7–15 in 16–17 Regionalnega zakona 2/94);

(b) 75 % za naložbe, namenjene za izpolnitev minimalnih veljavnih zahtev Skupnosti in za uskladitev z novimi minimalnimi standardi Skupnosti, ne da bi se pri tem povečala proizvodna zmogljivost zaradi izboljšanja higienskih pogojev pri vzreji ali izboljšanja dobrega počutja živali (člen 9 Regionalnega zakona 2/94). Povečanje stopnje pomoči na 75 % se uporablja le za dodatne stroške, ki nastanejo pri naložbah za uskladitev z novimi zahtevami ali za uskladitev z veljavnimi zahtevami.

Varstvo tradicionalne krajine in stavb (člen 6 regionalnega zakona 2/94). 75 % za:

(a) kapitalske naložbe za ohranitev neproizvodnih objektov arheološkega ali zgodovinskega pomena, ki se nahajajo na območju kmetijskega gospodarstva;

(b) kapitalske naložbe za ohranitev proizvodnih objektov arheološkega ali zgodovinskega pomena, ki se nahajajo na območju kmetijskega gospodarstva, pri čemer se zaradi teh naložb ne poveča proizvodna zmogljivost.

V vseh primerih skupni znesek pomoči, dodeljene enemu kmetijskemu gospodarstvu, ne sme presegati 500 000 EUR, izplačanih v katerem koli obdobju treh proračunskih let

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja

Trajanje sheme ali individualne pomoči: Do 31. decembra 2013

Cilj pomoči: Razvoj sektorja, konkurenčnost, posodabljanje – člen 4 Uredbe (ES) št. 1857/2006.

Upravičeni stroški: delo na strukturah in opremi kmetijskih gospodarstev z namenom izboljšanja, posodobitve in vključitve tehnoloških novosti v kmetijske dejavnosti; splošni stroški lahko znašajo največ 5 % upravičenih stroškov.

Varstvo tradicionalne krajine in stavb – člen 5 Uredbe (ES) št. 1857/2006.

Upravičeni stroški: dela pri obnovi podeželskih stavb

Zadevni gospodarski sektorji: Shema se uporablja za proizvodnjo kmetijskih proizvodov iz priloge 1 k Pogodbi ter velja za vse proizvodne sektorje

Naziv in naslov organa, ki dodeli pomoč:

Regione Veneto Giunta regionale Direzione produzioni agroalimentari Via Torino 110 I-30174 Mestre (VE)

Spletni naslov: http://web.intra.rve/sites/segr.giunta/Shared%20Documents/bur_internet.aspx

Številka XA: XA 386/08

Država članica: Madžarska

Regija: Magyarország

Naziv sheme pomoči ali ime podjetja, ki prejme individualno pomoč: A nemzeti agrárkár-enyhítési rendszerről és a kárenyhítési hozzájárulásról szóló állami támogatási program

Pravna podlaga:

— A nemzeti agrárkár-enyhítési rendszerről és a kárenyhítési hozzájárulásról szóló 2008. évi … törvény-tervezet

Pravne podlage sheme pomoči, ki se nadomestijo (XA 99/07):

— A nemzeti agrárkár-enyhítési rendszerről szóló 2006. évi LXXXVIII. törvény

— A nemzeti agrárkár-enyhítési rendszerről szóló 2006. évi LXXXVIII. törvény végrehajtásának szabályairól szóló 88/2006. (XII. 28.) FVM rendelet

Načrtovani letni izdatki po shemi ali skupni znesek individualne pomoči, dodeljene podjetju: Načrtovani letni izdatek znaša približno 5 milijard HUF in je sestavljen iz prispevka, ki prihaja iz vira za odškodnine za proizvajalce, v višini 2,5 milijarde HUF in najmanj enako velikega prispevka države

Največja intenzivnost pomoči: Intenzivnost pomoči ne sme preseči 80 % izgube pridelka, ki je posledica neugodnih vremenskih razmer, oziroma 90 % v območjih z omejenimi možnostmi.

Znesek, ki ustreza izgubi pridelka, se zmanjša za odškodnino, ki jo plačajo zavarovalnice, in za prihranek pri stroških pobiranja pridelka (zaradi škode bo manj pridelka, zato bodo tudi stroški pobiranja pridelka manjši).

Prispevek k odškodnini, ki ga plača kmet, znaša 2 000 HUF na hektar na leto za zemljišča, ki se uporabljajo za pridelovanje sadja in zelenjave, in 800 HUF na hektar na leto za druga zemljišča

Datum začetka izvajanja: Od 1. januarja 2009 naprej

Trajanje sheme ali individualne pomoči: Do 31. decembra 2013

Cilj pomoči: Delna odškodnina za izgube, ki nastanejo zaradi neugodnih vremenskih razmer, izplača se kmetom, katerih izgube presegajo 30 % pridelka kmetijskega gospodarstva.

Člen 11 – Pomoč za izgube zaradi neugodnih vremenskih razmer.

Skladnost s členom 11(8) in (9) mora biti dosežena v predpisanem roku

Zadevni gospodarski sektorji: Vsi poljedelski sektorji

Naziv in naslov organa, ki dodeli pomoč:

Földművelésügyi és Vidékfejlesztési Minisztérium Kossuth Lajos tér 11. H-1055 Budapest

Spletna stran: http://www.parlament.hu/internet/plsql/ogy_irom.irom_adat?p_ckl=38&p_izon=6686

Budimpešta, 4. november 2008

MÁHR András

szakállamtitkár